So verengels Suid-Afrika | Die Vryburger
Die stryd om Afrikaans te handhaaf as volwaardige landstaal, word steeds beveg deur die Britte wat onder die dekmantel van weldade, die Engelse taal bevorder ten koste van Afrikaans.
Die is die mening van 'n taalkenner na aanleiding van die jongste gebeure waarin 'n Britse maatskappy besluit het om R28 miljoen te belê in privaat skole in Suid-Afrika.
Pearson, 'n maatskappy wat onder meer onderwysers en leerlinge van leermateriaal voorsien, gaan miljoene Rand inpomp om Spark Schools te help om 'n sogenaamde positiewe impak te maak op leerlinge in die minder bevoorregte groepe.
Volgens Umalusi, is daar meer as 3,500 onafhanklike skole in die land.
Kenners meen die private skole sal toenemend meer word namate ouers begin besef dat die meeste staatskole se standaarde feitlik jaarliks afneem en die leerplanne kondisionering uitoefen op leerlinge.
Alhoewel private skole se skoolgeld in die meeste gevalle hoër is as by staatskole, is die verskil in opvoedkundige waardes ook waarneembaar, is die mening van skoolhoofde in private skole.
In 'n ondersoek is gevind dat talle maatskappye nou in private skole belê om sodoende ook van dié skole 'n sakeonderneming te maak wat winsgewend bedryf word.
2 thoughts on "So verengels Suid-Afrika"
Joffre Papenfus June 1, 2014 at 9:14 am
Hierdie is niks nuut nie: kort na 1902 het Milner sy ver-Engelsings beleid met mag en mening geloods.
Boere-Afrikaners se antwoord was CNO-skole en die nodige opofferings op materiele gebied, TER WILLE VAN gehalte-, Christelike- en moedertaal onderrig.
Indien ons geslag se ouers erns neem met hulle kinders se (ewige) toekoms sou ons CVO-skole vandag ook van krag tot krag gaan.
Mense maak egter hulle keuses . . .
Transvaal Burger June 1, 2014 at 3:10 pm
Wat ook nie nuut is nie, is Boermense wie sommer self hul kinders na Engelse skole en universiteite toe stuur; "Want dit sal goed wees in die Engelse werk- en besigheidswêreld.". Hul ander drogredenasie is ook dat "solank ons Afrikaans in die huis besig sal Afrikaans nooit doodgaan nie.". Wat 'n klomp snert komende van 'n klomp vrotsige rugraatloses.
Ek weet van 'n 'Aftrikaanse' privaatskool wat sommer gou-gou wou oorslaan na Engels medium. Dit lyk my dit is 'n erge siekte onder die wie geld het. mammon Is koning. Die ding het al na die ABO kop uitgesteek onder die Boervolk en toe weer ook na 1992. Ekskuus, ook toe die Kaap Engels geword het. Toe ook; Die ryk Afrikaners.
Gaan kyk maar hoeveel verengelstes hier tussen ons is. Die Kroeghers, die Wêndemuwies en die Djoubêz en so.
'n Tragiese gebeurtenis net na die ABO was die doelbewuste plasing van Boerwesie by Engelse families om hulle te verengels.